text: Ude bedst. Eller er det?
  22 juli 2014 kl. 11.47
  Ferie: Københavnerne vil bare væk. Sydjyder bliver gerne.
  Der er store forskelle på, hvordan danskerne bruger deres sommerferie. 
  Det afhænger af, hvor du bor i landet.
  Dansk Erhverv har spurgt et repræsentativt udsnit af befolkningen.
  Og svarene viser, at københavnerne gerne rejser væk i ferien.
  Mere end andre danskere: 51 pct. har planlagt ferie i udlandet. Alle andre steder i landet ligger tallet betydeligt lavere.
  Indbyggere i Region Syddanmark foretrækker den danske sommer, og gerne i andre dele af landet end i Syddanmark.
  Befolkningen i Region Midtjylland er ivrige campister, mens de i Region Nordjylland foretrækker at feriere i deres egen region eller i udlandet.
  Befolkningen i Region Sjælland kører gerne til en anden region for at holde deres sommerferie.
  